यद्यपि ये विषय थोड़े बहुत नए हैं, और तुम लोगों के दृष्टिकोण से और जो कुछ तुम लोग सामान्यतः अनुसरण करते हो और जिस पर ध्यान देते हो उससे थोड़ा बहुत दूर हट गए हैं, फिर भी मैं सोचता हूँ कि एक समय अवधि के लिए उनका संवाद किए जाने के पश्चात्, जो कुछ भी मैं ने कहा है उसके विषय में तुम सभी एक सामान्य समझ विकसित कर लोगे। चूँकि ये नए विषय हैं, ऐसे विषय हैं जिन पर तुम सब ने पहले कभी विचार नहीं किया था, तो मुझे आशा है कि ये तुम लोगों के बोझ को और नहीं बढ़ाएंगे। मैं आज इन वचनों को तुम लोगों को भयभीत करने के लिए नहीं बोलता हूँ, और न ही मैं तुम सब के साथ कोई सौदा करना चाहता हूँ; इसके बजाए, मेरा लक्ष्य यह है कि मैं तथ्य की सच्चाई को समझने में तुम लोगों की सहायता करूं। आखिरकार, मानवजाति एवं परमेश्वर के बीच में एक दूरी हैः यद्यपि मनुष्य परमेश्वर में विश्वास करता है, फिर भी उसने परमेश्वर को कभी समझा नहीं है; उसने परमेश्वर की मनोवृत्ति को कभी नहीं जाना है। मनुष्य परमेश्वर की मनोवृत्ति के लिए अपने उद्यमों में कभी उत्साही भी नहीं रहा है। इसके बजाए, उसने आंखें मूंदकर विश्वास किया है, वह आंखें मूंदकर आगे बढ़ा है, और वह परमेश्वर के विषय में अपने ज्ञान एवं समझ में लापरवाह रहा है। अतः इन मामलों को तुम लोगों के लिए स्पष्ट करने हेतु, और यह समझने में तुम सब की सहायता करने हेतु मैं विवश महसूस करता हूँ कि वह परमेश्वर किस प्रकार का परमेश्वर है जिस में तुम लोग विश्वास करते हो; वह क्या सोच रहा है; विभिन्न प्रकार के लोगों के प्रति उसके व्यवहार में उसकी मनोवृत्ति क्या है; उसकी अपेक्षाओं को पूरा करने से तुम सब कितनी दूर हो; और तूम लोगों के कार्य और उस मानक (स्तर) के बीच की असमानता क्या है जिसकी वह मांग करता है। तुम सब को जानकारी देने का लक्ष्य यह है कि तुम लोगों को तुम्हारे हृदय में नापने की एक छड़ी दी जाए जिसके साथ तुम सब यह नापो और जानो कि जिस मार्ग पर तुम लोग चलते हो वह किस प्रकार की फसल की ओर ले जाता है, तुम सब ने इस मार्ग पर क्या प्राप्त नहीं किया है, और तुम लोग किन क्षेत्रों में शामिल ही नहीं हुए हो। जब तुम सब आपस में वार्तालाप कर रहे हो, तो आप लोग आम तौर पर कुछ सामान्य रूप से चर्चित विषयों पर ही बोलते हो; दायरा संकरा है, और विषयवस्तु बिलकुल सतही है। जिस पर तुम लोग चर्चा करते हो और परमेश्वर के इरादों के बीच में, तथा आप सब की चर्चाओं और परमेश्वर की मांगों के दायरे एवं मानक के बीच में एक दूरी है एवं एक अंतर है। समय के बीतने के साथ साथ इस प्रकार से आगे बढ़ना तुम लोगों को परमेश्वर के मार्ग से दूर और दूर करता जाएगा। तुम सब बस परमेश्वर से मौजूद वचनों को ले रहे हो और उन्हें आराधना की वस्तुओं में, एवं रीति विधियों एवं नियमों में बदल रहे हो। जो है बस इतना ही है! वास्तव में, परमेश्वर का तुम लोगों के हृदय में कोई स्थान ही नहीं है, और परमेश्वर ने तुम सब के हृदय को कभी प्राप्त नहीं किया है। कुछ लोग सोचते हैं कि परमेश्वर को जानना बहुत कठिन है – यही सच्चाई है। यह कठिन है! यदि लोगों से अपने कर्तव्य को निभाने के लिए कहा जाए और कार्यों को बाहरी तौर पर करने को कहा जाए, यदि उनसे कठिन परिश्रम करने के लिए कहा जाए, तब लोग सोचेंगे कि परमेश्वर पर विश्वास करना बहुत आसान है, क्योंकि यह सब मनुष्य की योग्यताओं के दायरे के भीतर आता है। फिर भी जिस क्षण यह विषय परमेश्वर के इरादों एवं मनुष्य के प्रति परमेश्वर की मनोवृत्ति के क्षेत्रों की ओर हस्तांतरित होता है, तब जहाँ तक हर एक व्यक्ति की बात है चीज़ें और भी अधिक कठिन हो जाती हैं। यह इसलिए है क्योंकि यह सत्य के विषय में लोगों की समझ और वास्तविकता में उनके प्रवेश को शामिल करता है; निश्चित रूप से इसमें थोड़ी कठिनाई है! परन्तु जब तुम लोग पहले द्वार से होकर आगे निकल जाते हो उसके बाद, जब तुम इसके भीतर प्रवेश करना शुरू करते हो उसके बाद, यह धीरे धीरे और अधिक आसान होता जाता है।